ተጨማሪ 95 ሰዎች በኮሮና ቫይረስ ተያዙ
አዲስ አበባ፦
ባለፉት 24 ሰዓታት
በተደረገ የላቦራ ቶሪ
ምርመራ ተጨማሪ 95 ሰዎች
በቫይረሱ መያዛቸው ተገለፀ።
ከኮሮና ቫይረስ ያገገሙ
ሰዎች 208 መድረሱን
የጤና ሚኒስቴር አስታወቀ።
  የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት የላቦራቶሪ ምርመራ ከተደረገላቸው 5 ሺ 034 ሰዎች መካከል 95 ሰዎች ቫይረሱ ተገኝቶባቸውል። ቫይረሱ የተገኘባቸው 71 ወንድ እና 24 ሴት ናቸው። 94 ኢትዮጵያን ሲሆኑ አንዱ የህንድ ዜጋ ነው፣ እድሜያቸውም ከ15 – 80 ክልል ውስጥ የሚገኑ ናቸው። 30 የጉዞ ታሪክ ያላቸው፣ 4 በበሽታው ከተያዘ ሰው ጋር ንክኪ የነበራቸው ሲሆኑ፣ 61 የውጭ አገር የጉዞ ታሪክ የሌላቸው፣ በበሽታው ከተያዘ ሰው ጋር ንክኪ ያልነበራቸው መሆኑን አመልክተዋል። ቫይረሱ ከተገኘባቸው 56 ከአዲስ
አበባ፣ 3 ከትግራይ፣ 1 ከአፋር፤
5 ከአማራ፣ 22ቱ ከኦሮሚያ፣  3ቱ ከሐረሪ፣ 2ቱ ከድሬዳዋ፣ 3ቱ ከሶማሊ ክልል መሆኑንም ጠቁመዋል። ባለፉት 24 ሰዓት ውስጥ 11 ሰው ከበሽታው ማገገሙን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 208 መድረሱንም አመልክተዋል። በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 1063 መሆኑን ጠቁመው፥ ከእነዚህም ውስጥ 845 ሰዎች በለይቶ ህክምና ላይ መሆናቸውን፤ 5 ሰዎች በፅኑ ሕክምና ክፍል እንደሚገኙ አስታውቀዋል። እስካሁን ለ106 ሺህ 615 ሰዎች የላቦራቶሪ ምርመራ መሠራቱንም ገልፀዋል። በቫይረሱ 8 ሰዎች ህይወት ማለፉ የሚታወስ ሲሆን፥ ሁለት የውጭ አገር ሰዎች ደግሞ ወደ አገራቸው እንዲመለሱ መደረጉ አይዘነጋም።አዲስ ዘመን ግንቦት
23/2012በጋዜጣው ሪፖርተር 